Diari Oficial de la Generalitat Valenciana


Sumari del DOGV 8870, del 30-07-2020 (2020/6196)

RESOLUCIÓ de 27 de juliol de 2020, de la directora general de Salut Pública i Addiccions, per la qual es prorroguen dotze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres dependents de la mateixa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6196


Data del document
:   27-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 27 de juliol de 2020, de la directora general de Salut Pública i Addiccions, per la qual es prorroguen dotze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres dependents de la mateixa. [2020/6196]  
Per mitjà de l'Ordre 4/2016, de 25 de juliol, de la Conselleria de Sanitat Universal i Salut Pública, (DOGV 7841, 01.08.2016) es van establir les bases reguladores de concessió de beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres dependents de la mateixa.  
Per Resolució de 26 de febrer de 2019, de la Conselleria de Sanitat Universal i Salut Pública (DOGV 8501, de data 07.03.2019) es van convocar tretze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres dependents de la mateixa.  
Per Resolució de 19 d'agost de 2019 de la directora general de Salut Pública i Addiccions, (DOGV 8617 de data 21.08.2019) s'adjudiquen les tretze beques.  
Resultant que l'esmentada resolució preveu que la duració de les beques podrà prorrogar-se sense necessitat de nova convocatòria per un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant aixi ho requerisca o aconselle.  
Resultant que l'adjudicació es va realitzar amb efectes d'1 de setembre de 2019 fins al 31 de juliol de 2020 per a dotze de les beques adjudicades i amb efectes d'1 de novembre de 2019 fins al 30 de setembre de 2020 per a la beca de titulat universitari en Estadística, Estadística Aplicada i Matemàtiques, àrea d'epidemiologia, resolc;  
  
Primer.  Objecte i duració de la pròrroga  
Prorrogar, en els seus mateixos termes, dotze de les tretze beques concedides per Resolució de 19 d'agost de 2019 de la directora general de Salut Pública i Addiccions, (DOGV 8617 de data 21.08.2019), a les persones relacionades en l'annex I, amb efectes des del dia 1 d'agost de 2020 fins al 31 de juliol de 2021, al complir-se els dotze mesos inicials des de la seua adjudicació.  
Les beques prorrogades no podran ser objecte de nova pròrroga a la finalització d'efectes de l'ara concedida.  
  
Segon. Finançament  
Les beques prorrogades es finançaran amb càrrec al programa pressupostari de la Conselleria de Sanitat Universal i Salut Pública 94.45.67.4065.826.73, del capítol IV, codi de línia comptable S7492000, dels pressupostos de la Generalitat per a l'any 2020 i el seu equivalent en el pressupost de la Generalitat de 2021, d'acord amb la distribució següent:  
  
2020 2021 TOTAL  
64.025,40 - 89.635,56 - 153.660,96 -  
  
   
Aixi mateix, de conformitat amb el Reial decret 1493/2011, de 24 d'octubre, es finançarà amb càrrec a l'aplicació anterior, la quota empresa de la Seguretat Social de les persones de les beques prorrogades.  
   
Tercer. Recursos  
Contra la present resolució, que posa fi a la via administrativa, es podrà interposar recurs contenciós administratiu, D'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, si bé, podrà interposar-se potestativament recurs de reposició davant de la consellera de Sanitat Universal i Salut Pública en el termini d'un mes, d'acord amb el que disposa els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga interposar-se qualsevol altre que s'estime procedent.  
   
València, 27 de juliol de 2020.- La directora general de Salut Pública i Addiccions: Ofelia Gimeno Forner.  
   
   
  
ANNEX I  
Relació de persones beneficiàries de les beques.  
   
1. Pablo Ruiz Domingo  
Beca de Titulat Universitari en Farmàcia, Química, Biologia, Veterinària, Ciència i Tecnologia dels aliments i Màster Oficial en Anàlisi Químic o Màster Oficial equivalent  
   
2. José Miguel Fernéndez Portero  
Beca Títol Universitari en Farmàcia, Química, Biologia, Veterinària, Ciència i Tecnologia dels aliments i Màster Oficial en seguretat alimentària o Màster Oficial equivalent.  
   
3. Aina March Yagüe  
Beca de Titulat en Medicina, Farmàcia, Biologia i Química o altres titulats universitaris en l'àmbit de les Ciències Biomèdiques o Especialitat en Microbiologia i Parasitologia  
   
4. Daniel López Muñoz  
Beca de Titulat en Enginyeria Industrial, Enginyeria Química Industrial, Enginyeria en Tecnologies Industrials, Ciències Ambientals, Química, Física i Màster Oficial en contaminació i sanitat ambiental o equivalents.  
   
5. Carolina Ferri García  
Beca Títol Universitari en Informació i Documentació, Comunicació, Comunicació Audiovisual i Periodisme  
   
6. María del Mar Caturla Bastit  
Beca Títol Universitari en Sociologia, Antropologia o Ciències Polítiques  
   
7. Sonia Granados García  
Beca Títol Universitari en Infermeria  
   
8. Lydia Hernández López  
Beca Títol Universitari en Sociologia o Antropologia o Treball Social  
   
9.Hector González Muelas  
Beca Títol Universitari en Infermeria o Nutrició I Dietètica o Psicologia  
   
10. Carlos Inat Huelamo  
Beca Títol Universitari en Infermeria  
   
11. Javier Villena Martín  
Beca Títol Universitari en Estadística, Estadística Aplicada i Matemàtiques  
   
12. Ángeles Roxana Villaseñor Milán   
Beca Títol Universitari en Farmàcia, Química, Biologia, Veterinària, Ciència i Tecnologia dels aliments i Màster Oficial en Anàlisi Químic o Màster Oficial Equivalent. Alacant.